|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 5396 Αθήνα, 03/10/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στον δίκαιο αγώνα των συνταξιούχων ενάντια στις συνεχόμενες περικοπές των συντάξεων τα τελευταία οχτώ χρόνια. Σύμφωνα με τον νόμο 4387/16 του τότε υπουργού Εργασίας Γιώργου Κατρούγκαλου, θα υπάρξουν νέες περικοπές που θα εξουθενώσουν τους συνταξιούχους. Μειώνεται το αφορολόγητο, περικόπτονται τα οικογενειακά επιδόματα, καταργείται οριστικά το ΕΚΑΣ, κατακρεουργούνται οι συντάξεις χηρείας. Η κυβέρνηση εδώ και τώρα στη λογική «φύγαμε από τα μνημόνια», πρέπει να ακυρώσει τις περικοπές των συντάξεων και να προστατεύσει την επικουρική ασφάλιση.

Το ΕΚΑ καλεί τα Σωματεία Μέλη του αλλά και όλους τους εργαζόμενους του Λεκανοπεδίου της Αθήνας να δώσουν δυναμικό παρόν στην **παναττική πανσυνταξιουχική συγκέντρωση, την Πέμπτη 4 Οκτωβρίου και ώρα 10 π.μ. στην πλατεία Εθνικής Αντίστασης**.

Το Εργατικό Κέντρο Αθήνας σεβόμενο την τεράστια κοινωνική προσφορά των συνταξιούχων δηλώνει ρητώς ότι θα βρίσκεται στο πλευρό τους με όλες του τις δυνάμεις.

**ΟΛΟΙ ΣΤΗΝ πλ. ΕΘΝ. ΑΝΤΙΣΤΑΣΗΣ στις 4/10 και ώρα 10 π.μ**.

**Το Δ.Σ.**